Държавен вестник, бр. 38, 2021 г., стр. 35

БРОЙ  38	
Д Ъ Р Ж А В Е Н  В Е С Т Н И К 	
СТР.  35  
17 
1.4.44 „Работна скорост“ е 90% от максималната скорост. 
1.4.45 „Организация“ означава Международната морска организация. 
1.4.46 „Пътник“ е всяко лице, различно от: 
.1 
капитана и членовете на екипажа или други лица, назначени или ангажирани 
в каквото и да е качество на борда на плавателен съд във връзка с работата на 
този плавателен съд; и 
.2      дете на възраст под една година. 
1.4.47 „Пътнически плавателен съд“ е плавателен съд, който превозва 
повече от дванадесет пътници. 
1.4.48 „Място за убежище“ означава всяка природно или изкуствено защитена зона, която 
може да бъде използвана като убежище на плавателен съд при наличието на условия, които 
застрашават неговата безопасност. 
1.4.49 „Обществени помещения“ са помещенията, предназначени за пътниците, които 
включват барове, павилиони за ободряващи напитки, помещения за пушачи, основни зони 
за сядане, салони, трапезарии, зали за отдих, лобита, тоалетни и други подобни помещения 
и могат да включват търговски обекти. 
1.4.50 „Павилиони за ободряващи за напитки“ са помещенията, които не са затворени, 
сервират освежаващи напитки и съдържат оборудване за затопляне на храни с обща 
мощност 5 kW или по-малко и с открити повърхности за нагряване с температура, не по-
висока от 150ºC. 
1.4.51 „Ро-ро плавателен съд“ е плавателен съд, оборудван с едно или повече ро-ро 
помещения. 
1.4.52 „Ро-ро помещения“ са помещенията, които обикновено не се подразделят и се 
простират или по основната дължина, или по цялата дължина на кораба, в които моторните 
превозни средства, заедно с горивото в резервоарите им, предназначено за задвижването 
им, и/или стоките (опаковани или в насипно състояние, във или върху вагони или коли, 
превозни средства (включително сухопътни или железопътни танкери), ремаркета, 
контейнери, палети, разглобяеми резервоари или в подобни отделения за съхранение или 
други контейнери) могат да бъдат натоварвани и разтоварвани, обикновено в хоризонтално 
положение. 
1.4.53 „Сервизни помещения“ са тези затворени помещения, използвани за килери, 
съдържащи оборудване за затопляне на храна, но без съоръжения за готвене с открити 
отоплителни повърхности, шкафчета, търговски стоки, складови помещения и затворени 
багажни отделения. 
1.4.54 „Значителна височина на вълната“ означава средната височина на най-високата 
една трета от наблюдаваните вълни над морското равнище за определен период. 
1.4.55 „Помещения от специална категория“ са тези затворени ро-ро помещения, до които 
пътниците имат достъп. Помещенията от специална категория могат да бъдат разположени 
на повече от една палуба, при условие че общата височина за превозните средства не 
надвишава 10 m. 
18 
1.4.56 „Неводоизместващ кораб“ е превозно средство на въздушна възглавница, чиято 
възглавница се задържа изцяло или частично от постоянно потопени твърди конструкции. 
 
1.4.57 „Преходен режим“ е режимът между режимите на водоизместимост и без 
водоизместимост. 
 
1.4.58 „Водонепроницаемост“ по отношение на конструкцията означава възможност за 
предотвратяване преминаването на вода през конструкцията в която и да е посока при 
водно налягане, което е вероятно да възникне при нормални условия или при нанесени 
повреди. 
 
1.4.59 „Открита палуба“ е палуба, която е изцяло изложена на атмосферните влияния 
отгоре и най-малко от две страни. 
 
1.4.60 „Устойчивост на атмосферни влияния“ означава, че водата не може да проникне в 
плавателния съд при никакви ветрови и вълнови условия до тези, определени като 
критични проектни условия. 
 
1.4.61 „Най-неблагоприятни предвидени условия“ са специфичните условия на околната 
среда, в рамките на които е предвидена експлоатацията на плавателния съд в сертификата. 
При това трябва да се вземат предвид параметри като най-неблагоприятните допустими 
условия на силата на вятъра, височината на значителните вълни (включително 
неблагоприятните комбинации от дължина и посока на вълните), минималната 
температура на въздуха, видимостта и дълбочината на водата за безопасна експлоатация и 
други параметри, които Администрацията може да изиска при определяне на вида на 
плавателния съд в зоната на експлоатация. 
 
1.5       Прегледи 
 
1.5.1    Всеки плавателен съд подлежи на прегледите, посочени по-долу: 
 
.1  
първоначален преглед преди пускането на плавателния съд в експлоатация 
или преди издаването на сертификата за първи път; 
 
.2         подновителен преглед през интервали, определени от Администрацията, но 
непревишаващи 5 години, с изключение на случаите, когато са приложими 
1.8.5 или 1.8.10; 
 
.3 
периодичен преглед в рамките на три месеца преди или след всяка 
годишнина от издаването на сертификата; и 
 
.4         допълнителен преглед съобразно случая. 
 
1.5.2    Прегледите, посочени в 1.5.1, се извършват, както следва: 
 
.1         първоначалният преглед включва: 
 
.1.1  
оценка на направените предположения и предложените ограничения по 
отношение на натоварванията, околната среда, скоростта и маневреността; 
 
.1.2  
оценка на данните в подкрепа на безопасността на дизайна, получени на 
базата на съответни изчисления, изпитвания и опити; 
 
.1.3      анализ на характера и последствията от неизправностите съгласно